ddrg/super_eurlex huggingface dataset:
ΚΑΝΟΝΙΣΜΟΣ (ΕΚ) αριθ. 1276/96 ΤΗΣ ΕΠΙΤΡΟΠΗΣ της 2ας Ιουλίου 1996 που καθορίζει, για την περίοδο εμπορίας 1996/97, την ενίσχυση στην παραγωγή για τις κονσέρβες ανανά και την ελάχιστη τιμή που θα πληρωθεί στους παραγωγούς ανανά

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 525/77 του Συμβουλίου, της 14ης Μαρτίου 1977, περί καθιερώσεως καθεστώτος ενισχύσεως στην παραγωγή για τις κονσέρβες ανανά (1), όπως τροποποιήθηκε τελευταία από τον κανονισμό (ΕΟΚ) αριθ. 1699/85 (2), και ιδίως το άρθρο 8,

Εκτιμώντας:

ότι, σύμφωνα με το άρθρο 4 του κανονισμού (ΕΟΚ) αριθ. 525/77, η ελάχιστη τιμή που θα πληρωθεί στους παραγωγούς καθορίζεται με βάση την ελάχιστη τιμή που εφαρμόζεται κατά τη διάρκεια της προηγούμενης περιόδου εμπορίας καθώς και την τάση του κόστους παραγωγής στον τομέα των οπωροκηπευτικών 7

ότι το άρθρο 5 του εν λόγω κανονισμού καθορίζει τα κριτήρια για τον καθορισμό του ποσού της ενισχύσεως στην παραγωγή 7 ότι θα πρέπει ιδιαίτερα να ληφθεί υπόψη το ύψος της ενισχύσεως που καθορίστηκε την προηγούμενη περίοδο εμπορίας, αναπροσαρμοζόμενο ώστε να ληφθούν υπόψη οι αλλαγές στην ελάχιστη τιμή που πρέπει να πληρωθεί στους παραγωγούς, οι τιμές των τρίτων χωρών και, εάν παραστεί ανάγκη, η εξέλιξη του κόστους μεταποιήσεως, υπολογιζόμενου σε πάγια βάση 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης μεταποιημένων προϊόντων με βάση τα οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο εμπορίας 1996/97:

α) η ελάχιστη τιμή, που αναφέρεται στο άρθρο 4 του κανονισμού (ΕΟΚ) αριθ. 525/77, που θα πληρωθεί στους παραγωγούς ανανά και

β) η ενίσχυση στην παραγωγή, που αναφέρεται στο άρθρο 5 του εν λόγω κανονισμού, για τις κονσέρβες ανανά,

καθορίζονται στο παράρτημα.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 2 Ιουλίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 73 της 21. 3. 1977, σ. 46.

(2) ΕΕ αριθ. L 163 της 22. 6. 1985, σ. 12.

ΠΑΡΑΡΤΗΜΑ

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 1420/96 ΤΗΣ ΕΠΙΤΡΟΠΗΣ της 22ας Ιουλίου 1996 που καθορίζει τους συντελεστές μείωσης που πρέπει να εφαρμόζονται κατά την αγορά γεωργικών προϊόντων στην παρέμβαση κατά το οικονομικό έτος 1997

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1883/78 του Συμβουλίου, της 2ας Αυγούστου 1978, περί των γενικών κανόνων χρηματοδοτήσεως των παρεμβάσεων από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων (1), όπως τροποποιήθηκε τελευταία από τον κανονισμό (ΕΚ) αριθ. 1259/96 (2), και ιδίως το άρθρο 8,

Εκτιμώντας:

ότι, σύμφωνα με το άρθρο 8 παράγραφοι 1 και 2 του κανονισμού (ΕΟΚ) αριθ. 1883/78, η συστηματική μείωση της αξίας των αγορών γεωργικών προϊόντων στη δημόσια παρέμβαση πρέπει να πραγματοποιείται κατά τη στιγμή της αγοράς. Ότι για τον λόγο αυτό, η Επιτροπή καθορίζει, για κάθε προϊόν υπόψη, το ποσοστό της μείωσης πριν από την έναρξη κάθε οικονομικού έτους. Ότι το εν λόγω ποσοστό μείωσης αντιστοιχεί στη διαφορά μεταξύ της τιμής αγοράς και της κατά το μέγιστο προβλεπόμενης τιμής διάθεσης κάθε προϊόντος 7

ότι, σύμφωνα με το άρθρο 8 παράγραφος 3, του κανονισμού (ΕΟΚ) αριθ. 1883/78 η Επιτροπή μπορεί να περιορίσει τη μείωση κατά τη στιγμή της αγοράς σε τμήμα του εν λόγω ποσοστού μείωσης το οποίο δεν μπορεί να είναι κατώτερο από το 70 % 7 ότι είναι σκόπιμο να καθοριστούν επίσης για το οικονομικό έτος 1997 οι συντελεστές που πρέπει να εφαρμόζονται από τους οργανισμούς παρέμβασης στις μηνιαίες τιμές αγοράς των προϊόντων, ώστε οι εν λόγω οργανισμοί να είναι δυνατόν να διαπιστώνουν τα ποσά της μείωσης 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του ΕΓΤΠΕ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για τα προϊόντα που εμφαίνονται στο παράρτημα και τα οποία, μετά από αγορά στην δημόσια παρέμβαση, έχουν εισέλθει σε αποθήκες ή έχουν αναληφθεί από τους οργανισμούς παρέμβασης μεταξύ της 1ης Οκτωβρίου 1996 και 30 Σεπτεμβρίου 1997, πραγματοποιείται μείωση της αξίας τους που καλύπτει τη διαφορά μεταξύ της τιμής αγοράς και της προβλεπόμενης τιμής πώλησης των εν λόγω προϊόντων.

Άρθρο 2

Για να υπολογίσουν το ποσοστό της μείωσης οι οργανισμοί παρέμβασης εφαρμόζουν κάθε μήνα στην αξία των αγοραζόμενων προϊόντων τους συντελεστές που εμφαίνονται στο παράρτημα.

Τα ποσά των δαπανών που υπολογίζονται με τον τρόπο αυτό ανακοινώνονται στην Επιτροπή στα πλαίσια των δηλώσεων που καταρτίζονται βάσει του κανονισμού (ΕΚ) αριθ. 296/96 της Επιτροπής (3).

Άρθρο 3

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Οκτωβρίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Ιουλίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 216 της 5. 8. 1978, σ. 1.

(2) ΕΕ αριθ. L 163 της 2. 7. 1996, σ. 10.

(3) ΕΕ αριθ. L 39 της 17. 2. 1996, σ. 5.

ΠΑΡΑΡΤΗΜΑ

Συντελεστές «κ» μείωσης [άρθρο 8 παράγραφος 3 του κανονισμού (ΕΟΚ) αριθ. 1883/78], που εφαρμόζονται στις μηνιαίες τιμές αγοράς

>ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 1481/96 ΤΗΣ ΕΠΙΤΡΟΠΗΣ της 26ης Ιουλίου 1996 για την τροποποίηση του κανονισμού (ΕΚ) αριθ. 2921/95 για τον καθορισμό λεπτομερών κανόνων που διέπουν τις αντισταθμιστικές καταβολές για μειώσεις ορισμένων γεωργικών ισοτιμιών μετατροπής

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2990/95 του Συμβουλίου, της 18ης Δεκεμβρίου 1995, για τον καθορισμό των αντισταθμιστικών καταβολών που αφορούν αισθητές πτώσεις των γεωργικών ισοτιμιών μετατροπής πριν από την 1η Ιουλίου 1996 (1), όπως τροποποιήθηκε τελευταία από τον κανονισμό (ΕΚ) αριθ. 1451/96 (2), και ιδίως το άρθρο 2 παράγραφος 4,

Εκτιμώντας:

ότι στις προθεσμίες που καθορίστηκαν από τον κανονισμό (ΕΚ) αριθ. 2921/95 της Επιτροπής (3), όπως τροποποιήθηκε από τον κανονισμό (ΕΚ) αριθ. 459/96 (4), πρέπει να ληφθεί υπόψη η παράταση του κανονισμού (ΕΚ) αριθ. 2990/95 πέραν της 30ής Ιουνίου 1996 7 ότι το γενεσιουργό αίτιο της ισοτιμίας που εφαρμόζεται στην ενίσχυση, που αναφέρεται στο άρθρο 2 παράγραφος 2 του κανονισμού (ΕΚ) αριθ. 2921/95 και καθορίζεται συναρτήσει του οικονομικού σκοπού της σχετικής ενέργειας, πρέπει να προσαρμόζεται, ανάλογα, για τις περιπτώσεις κατά τις οποίες υπάρχουν περισσότερες αισθητές πτώσεις της γεωργικής ισοτιμίας ενός και του αυτού νομίσματος 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των σχετικών επιτροπών διαχείρισης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 2921/95 τροποποιείται ως εξής:

1. Στο άρθρο 2, η παράγραφος 2 αντικαθίσταται από το ακόλουθο κείμενο:

«2. Τα ποσά σε Ecu, που αναφέρονται στο άρθρο 2 παράγραφος 2 του κανονισμού (ΕΚ) αριθ. 1527/95 ή του κανονισμού (ΕΚ) αριθ. 2990/95, μετατρέπονται σε εθνικό νόμισμα με τη γεωργική ισοτιμία που ισχύει αμέσως πριν από τη σχετική αισθητή πτώση λόγω της οποίας καθορίστηκε το εν λόγω ποσό.»

2. Στο άρθρο 3 παράγραφος 1 η τελευταία περίπτωση συμπληρώνεται με τις ακόλουθες νέες περιπτώσεις:

«- την 1η Ιανουαρίου 1996 όσον αφορά τις ενισχύσεις που χορηγούνται σύμφωνα με τον κανονισμό (ΕΚ) αριθ. 2990/95 για αισθητές πτώσεις της γεωργικής ισοτιμίας πριν από τις 30 Ιουνίου 1996,

- την 1η Ιουλίου 1996 για τις ενισχύσεις που χορηγούνται σύμφωνα με τον κανονισμό (ΕΚ) αριθ. 2990/95.»

3. Στο άρθρο 5 παράγραφος 1, προστίθεται το ακόλουθο νέο εδάφιο:

«Εντούτοις, για τις αισθητές πτώσεις της γεωργικής ισοτιμίας που επήλθαν μετά τις 30 Ιουνίου 1996 η αίτηση έγκρισης για τη χορήγηση ενίσχυσης πρέπει να υποβληθεί το αργότερο στις 30 Ιουνίου 1997.»

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 26 Ιουλίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 312 της 23. 12. 1995, σ. 7.

(2) ΕΕ αριθ. L 187 της 26. 7. 1996, σ. 1.

(3) ΕΕ αριθ. L 305 της 19. 12. 1995, σ. 60.

(4) ΕΕ αριθ. L 64 της 14. 3. 1996, σ. 12.
ΚΑΝΟΝΙΣΜΟΣ (ΕΚ) αριθ. 1434/96 ΤΗΣ ΕΠΙΤΡΟΠΗΣ της 23ης Ιουλίου 1996 για τον καθορισμό του ποσού της προκαταβολής επί του κόστους διάθεσης ορισμένων προϊόντων απόσταξης για το 1997

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 822/87 του Συμβουλίου, της 16ης Μαρτίου 1987, για κοινή οργάνωση της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΚ) αριθ. 1544/95 (2), και ιδίως το άρθρο 37 παράγραφος 2,

Εκτιμώντας ότι, όσον αφορά τις προερχόμενες από την απόσταξη αλκοόλες που αναφέρονται στα άρθρα 35 και 36 του κανονισμού (ΕΟΚ) αριθ. 822/87, το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) είναι δυνατόν να αναλάβει μόνον τα έξοδα που προκύπτουν από τη διάθεσή τους 7 ότι πρέπει, ως εκ τούτου, να καθοριστεί το ποσό της προκαταβολής επί των εξόδων διάθεσης των προϊόντων αυτών, λαμβανομένης υπόψη της παρεμφερούς μειώσεως της τιμής που εφαρμόζεται για τις αλκοόλες που προέρχονται από την αναφερόμενη απόσταξη στο άρθρο 35 του εν λόγω κανονισμού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το ποσό της προκαταβολής επί του κόστους της διάθεσης των προϊόντων των αποστάξεων, οι οποίες προβλέπονται στα άρθρα 35 και 36 του κανονισμού (ΕΟΚ) αριθ. 822/87, καθορίζεται με εφαρμογή ενός συντελεστή επί της αξίας των αγορών που πραγματοποιούνται από τους οργανισμούς παρέμβασης.

Ο συντελεστής αυτός καθορίζεται σε 0,70 για το οικονομικό έτος 1997.

Άρθρο 2

Τα ποσά των δαπανών που υπολογίζονται με τον τρόπο αυτό ανακοινώνονται στην Επιτροπή στα πλαίσια των δηλώσεων που καταρτίζονται βάσει του κανονισμού (ΕΚ) αριθ. 296/96 της Επιτροπής (3).

Άρθρο 3

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Οκτωβρίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 23 Ιουλίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 84 της 27. 3. 1987, σ. 1.

(2) ΕΕ αριθ. L 148 της 30. 6. 1995, σ. 31.

(3) ΕΕ αριθ. L 39 της 17. 2. 1996, σ. 5.
ΚΑΝΟΝΙΣΜΟΣ (ΕΚ) αριθ. 1576/96 ΤΟΥ ΣΥΜΒΟΥΛΙΟΥ της 30ής Ιουλίου 1996 για τον καθορισμό, για την περίοδο εμπορίας 1996/97, των μηνιαίων προσαυξήσεων των τιμών των σιτηρών

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως αγοράς στον τομέα των σιτηρών (1), και ιδίως το άρθρο 3,

τη πρόταση της Επιτροπής (2),

τη γνώμη του Ευρωπαϊκού Κοινοβουλίου (3),

τη γνώμη της Οικονομικής και Κοινωνικής Επιτροπής (4),

Εκτιμώντας:

ότι, κατά τον καθορισμό του αριθμού και του ποσού των μηνιαίων προσαυξήσεων, καθώς και κατά τον καθορισμό του πρώτου μήνα κατά τη διάρκεια του οποίου θα εφαρμόζονται, ενδείκνυται να λαμβάνονται υπόψη αφενός τα έξοδα αποθήκευσης και χρηματοδότησης για την αποθεματοποίηση των σιτηρών στην Κοινότητα και αφετέρου η ανάγκη διάθεσης των αποθεμάτων σιτηρών σύμφωνα με τις ανάγκες της αγοράς 7

ότι, στο πλαίσιο της αναμόρφωσης της κοινής γεωργικής πολιτικής, έχει προβλεφτεί ιδίως ο καθορισμός μιας ενιαίας τιμής παρέμβασης για όλα τα σιτηρά 7 ότι η τιμή αυτή καθορίστηκε σε πολύ μειωμένο επίπεδο που εφαρμόζεται σταδιακά 7 ότι αυτό θα πρέπει να ληφθεί υπόψη κατά τον καθορισμό του ποσού των μηνιαίων προσαυξήσεων 7

ότι η τιμή παρέμβασης για τον αραβόσιτο και το σόργο, κατά τους μήνες Ιούλιο, Αύγουστο και Σεπτέμβριο, είναι η τιμή του Μαΐου της προηγουμένης περιόδου, σύμφωνα με το άρθρο 3 παράγραφος 3 του κανονισμού (ΕΟΚ) αριθ. 1766/92,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Με την επιφύλαξη του άρθρου 3 παράγραφος 3 τελευταίο εδάφιο του κανονισμού (ΕΟΚ) αριθ. 1766/92, για την περίοδο εμπορίας 1996/97, οι μηνιαίες προσαυξήσεις που πρέπει να εφαρμόζονται στην τιμή παρέμβασης που ισχύει για τον πρώτο μήνα της περιόδου είναι οι ακόλουθες:

>ΘΕΣΗ ΠΗΝΑΚΑ>

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την περίοδο εμπορίας 1996/97.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Ιουλίου 1996.

Για το Συμβούλιο

Ο Πρόεδρος

H. COVENEY

(1) ΕΕ αριθ. L 181 της 1. 7. 1992, σ. 1 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 1863/95 (ΕΕ αριθ. L 179 της 29. 7. 1995, σ. 1).

(2) ΕΕ αριθ. C 125 της 27. 4. 1996, σ. 3.

(3) ΕΕ αριθ. C 166 της 10. 6. 1996.

(4) ΕΕ αριθ. C 204 της 15. 7. 1996, σ. 57.
ΚΑΝΟΝΙΣΜΟΣ (ΕΚ) αριθ. 1732/96 ΤΗΣ ΕΠΙΤΡΟΠΗΣ της 4ης Σεπτεμβρίου 1996 για τη θέσπιση των κατά μονάδα αξιών για τον καθορισμό της δασμολογητέας αξίας ορισμένων αναλώσιμων εμπορευμάτων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2913/92 του Συμβουλίου, της 12ης Οκτωβρίου 1992, με τον οποίο καθιερώνεται ο κοινοτικός τελωνειακός κώδικας (1), όπως τροποποιήθηκε από τον κανονισμό (ΕΟΚ) αριθ. 2454/93 (2),

τον κανονισμό (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου με τον οποίο καθιερώνεται ο κοινοτικός τελωνειακός κώδικας, όπως τροποποιήθηκε τελευταία από τον κανονισμό (ΕΚ) αριθ. 1676/96 (3), και ιδίως το άρθρο 173 παράγραφος 1,

Εκτιμώντας:

ότι στα άρθρα 173 έως 177 του κανονισμού (ΕΟΚ) αριθ. 2454/93 προβλέπονται τα κριτήρια για τη θέσπιση, εκ μέρους της Επιτροπής, κατά μονάδα αξιών περιοδικής ισχύος για τα προϊόντα που καθορίζονται σύμφωνα με την κατάταξη που αναφέρεται στο παράρτημα 26 του εν λόγω κανονισμού 7

ότι η εφαρμογή των κανόνων και των κριτηρίων, που καθορίζονται στα ανωτέρω άρθρα επί των στοιχείων που ανακοινώθηκαν στην Επιτροπή, σύμφωνα με τις διατάξεις του άρθρου 173 παράγραφος 2 του κανονισμού (ΕΟΚ) αριθ. 2454/93, οδηγεί, για τα σχετικά προϊόντα, στον καθορισμό των κατά μονάδα αξιών σύμφωνα με τον τρόπο που αναφέρεται στο παράρτημα του παρόντος κανονισμού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι κατά μονάδα αξίες που αναφέρονται στο άρθρο 173 παράγραφος 1 του κανονισμού (ΕΟΚ) αριθ. 2454/93 καθορίζονται σύμφωνα με τον πίνακα του παραρτήματος.

Άρθρο 2

Ο παρών κανονισμός αρχίζει να ισχύει στις 6 Σεπτεμβρίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 4 Σεπτεμβρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 302 της 19. 10. 1992, σ. 1.

(2) ΕΕ αριθ. L 253 της 11. 10. 1993, σ. 1.

(3) ΕΕ αριθ. L 218 της 28. 8. 1996, σ. 1.

ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 1813/96 ΤΗΣ ΕΠΙΤΡΟΠΗΣ της 19ης Σεπτεμβρίου 1996 για την κατάργηση των κανονισμών (ΕΚ) αριθ. 1749/95 και (ΕΚ) αριθ. 2900/95 για τον καθορισμό φόρων κατά την εξαγωγή στον τομέα των σιτηρών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 923/96 της Επιτροπής (2), και ιδίως το άρθρο 16,

Εκτιμώντας:

ότι ο κανονισμός (ΕΚ) αριθ. 1749/95 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1566/96 (4), έχει καθορίσει φόρο κατά την εξαγωγή σκληρού σίτου 7

ότι ο κανονισμός (ΕΚ) αριθ. 2900/95 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 1566/96, έχει καθορίσει φόρο κατά την εξαγωγή μαλακού σίτου 7

ότι οι συνθήκες της αγοράς που είχαν οδηγήσει στην εφαρμογή φόρων κατά την εξαγωγή μαλακού και σκληρού σίτου δεν πληρούνται πλέον και, συνεπώς πρέπει να καταργηθούν οι σχετικοί φόροι 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Καταργούνται οι κανονισμοί (ΕΚ) αριθ. 1749/95 και (ΕΚ) αριθ. 2900/95.

Άρθρο 2

Ο παρών κανονισμός αρχίζει να ισχύει στις 20 Σεπτεμβρίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 19 Σεπτεμβρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 181 της 1. 7. 1992, σ. 21.

(2) ΕΕ αριθ. L 126 της 24. 5. 1996, σ. 37.

(3) ΕΕ αριθ. L 169 της 19. 7. 1995, σ. 21.

(4) ΕΕ αριθ. L 193 της 3. 8. 1996, σ. 24.

(5) ΕΕ αριθ. L 304 της 16. 12. 1995, σ. 27.
ΚΑΝΟΝΙΣΜΟΣ (ΕΚ) αριθ. 1870/96 ΤΗΣ ΕΠΙΤΡΟΠΗΣ της 26ης Σεπτεμβρίου 1996 σχετικά με τη διακοπή της αλιείας του καπελάνου (σύκου) από σκάφη που φέρουν τη σημαία κράτους μέλους

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου που εφαρμόζεται στην κοινή αλιευτική πολιτική (1), όπως τροποποιήθηκε από τον κανονισμό (ΕΚ) αριθ. 2870/95 (2), και ιδίως το άρθρο 21 παράγραφος 3,

Εκτιμώντας:

ότι ο κανονισμός (ΕΚ) αριθ. 3079/95 του Συμβουλίου, της 21ης Δεκεμβρίου 1995, για την κατανομή για το έτος 1996, των ποσοστώσεων αλιευμάτων της Κοινότητας στα ύδατα της Γροιλανδίας (3), προβλέπει για τον καπελάνο (σύκο) ποσοστώσεις για το 1996 7

ότι, προκειμένου να εξασφαλισθεί η συμμόρφωση προς τις διατάξεις σχετικά με τους ποσοτικούς περιορισμούς για τα αλιεύματα των αποθεμάτων που υπόκεινται σε ποσοστώσεις, είναι αναγκαίο για την Επιτροπή να ορίσει την ημερομηνία μέχρι την οποία τα αλιεύματα, τα οποία πραγματοποιούνται από σκάφη που φέρουν τη σημαία ενός κράτους μέλους, θεωρούνται ότι έχουν εξαντλήσει τις ποσοστώσεις που έχουν χορηγηθεί 7

ότι, σύμφωνα με τις πληροφορίες που ανακοινώθηκαν στην Επιτροπή, τα αλιεύματα καπελάνου (σύκου) στα ύδατα των υποδιαιρέσεων CIEM V, XIV (ύδατα της Γροιλανδίας) από σκάφη που φέρουν τη σημαία κράτους μέλους ή είναι νηολογημένα σε κράτος μέλος, έφθασαν στο όριο της ποσόστωσης που χορηγήθηκε για το 1996,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα αλιεύματα καπελάνου (σύκου) στα ύδατα των υποδιαιρέσεων CIEM V, XIV (ύδατα της Γροιλανδίας) από σκάφη που φέρουν τη σημαία κράτους μέλους ή είναι νηολογημένα σε κράτος μέλος, θεωρούνται ότι έχουν εξαντλήσει την ποσόστωση που χορηγήθηκε στην Κοινότητα για το 1996.

Απαγορεύεται η αλιεία του καπελάνου (σύκου) στα ύδατα των υποδιαιρέσεων CIEM V, XIV (ύδατα της Γροιλανδίας) από σκάφη που φέρουν τη σημαία κράτους μέλους ή είναι νηολογημένα σε κράτος μέλος, καθώς επίσης και η διατήρηση επί του σκάφους, η μεταφόρτωση και η εκφόρτωση του εν λόγω αποθέματος που αλιεύθηκε από τα εν λόγω σκάφη μετά την ημερομηνία ενάρξεως της ισχύος του παρόντος κανονισμού.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 26 Σεπτεμβρίου 1996.

Για την Επιτροπή

Emma BONINO

Μέλος της Επιτροπής

(1) ΕΕ αριθ. L 261 της 20. 10. 1993, σ. 1.

(2) ΕΕ αριθ. L 301 της 14. 12. 1995, σ. 1.

(3) ΕΕ αριθ. L 330 της 30. 12. 1995, σ. 64.
ΚΑΝΟΝΙΣΜΟΣ (ΕΚ) αριθ. 1963/96 ΤΗΣ ΕΠΙΤΡΟΠΗΣ της 11ης Οκτωβρίου 1996 για διόρθωση του κανονισμού (ΕΚ) αριθ. 1396/96 που καθορίζει την ελάχιστη τιμή στην εισαγωγή, που εφαρμόζεται στις σταφίδες κατά τη διάρκεια της περιόδου εμπορίας 1996/97, καθώς και την εξισωτική εισφορά που εισπράττεται στις περιπτώσεις που δεν τηρείται η τιμή αυτή

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 426/86 του Συμβουλίου, της 24ης Φεβρουαρίου 1986, περί κοινής οργανώσεως της αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΚ) αριθ. 2314/95 της Επιτροπής (2), και ιδίως το άρθρο 10α παράγραφος 8,

Εκτιμώντας:

ότι, στο παράρτημα ΙΙ του κανονισμού (ΕΚ) αριθ. 1396/96 της Επιτροπής (3), παρεισέφρησε λάθος όσον αφορά την εξισωτική εισφορά που θα εισπραχθεί για τις σταφίδες που υπάγονται στους κωδικούς ΣΟ 0806 20 12 και 0806 20 18 οι οποίες έχουν τιμή εισαγωγής χαμηλότερη από 1 018,47 Ecu ανά τόνο αλλά ίση ή ανώτερη από 985,97 Ecu ανά τόνο 7 ότι πρέπει να διορθωθεί το εν λόγω λάθος 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης μεταποιημένων προϊόντων με βάση τα οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα ΙΙ του κανονισμού (ΕΚ) αριθ. 1396/96, αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 11 Οκτωβρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 49 της 27. 2. 1986, σ. 1.

(2) ΕΕ αριθ. L 233 της 30. 9. 1995, σ. 69.

(3) ΕΕ αριθ. L 180 της 19. 7. 1996, σ. 1.

ΠΑΡΑΡΤΗΜΑ

«ΠΑΡΑΡΤΗΜΑ ΙΙ

Εξισωτική προσφορά

1. Κορινθιακές σταφίδες που υπάγονται στον κωδικό ΣΟ 0806 20 11:

>ΘΕΣΗ ΠΗΝΑΚΑ>

2. Κορινθιακές σταφίδες που υπάγονται στον κωδικό ΣΟ 0806 20 91:

>ΘΕΣΗ ΠΗΝΑΚΑ>

3. Σταφίδες που υπάγονται στους κωδικούς ΣΟ 0806 20 12 και 0806 20 18:

>ΘΕΣΗ ΠΗΝΑΚΑ>

4. Σταφίδες που υπάγονται στους κωδικούς ΣΟ 0806 20 92 και 0806 20 98:

>ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 1904/96 ΤΟΥ ΣΥΜΒΟΥΛΙΟΥ της 27ης Σεπτεμβρίου 1996 περί τροποποιήσεως του κανονισμού (ΕΚ) αριθ. 3094/95 για τις ενισχύσεις στη ναυπηγική βιομηχανία

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 92 παράγραφος 3 στοιχείο γ), και τα άρθρα 94 και 113,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη της Οικονομικής και Κοινωνικής Επιτροπής (3),

Εκτιμώντας:

ότι η συμφωνία για την τήρηση ομαλών συνθηκών ανταγωνισμού στον κλάδο της ναυπήγησης και επισκευής εμπορικών πλοίων (4), που συνήφθη μεταξύ της Ευρωπαϊκής Κοινότητας και ορισμένων τρίτων χωρών στο πλαίσιο του Οργανισμού Συνεργασίας και Ανάπτυξης (ΟΟΣΑ), δεν έχει ακόμη αρχίσει να ισχύει 7

ότι ο κανονισμός (ΕΚ) αριθ. 3094/95 του Συμβουλίου, της 22ας Δεκεμβρίου 1995, για τις ενισχύσεις στη ναυπηγική βιομηχανία (5) δεν έχει ακόμη αρχίσει να ισχύει 7

ότι, σύμφωνα με το άρθρο 10 του κανονισμού, οι σχετικοί κανόνες της οδηγίας 90/684/ΕΟΚ του Συμβουλίου (6) θα συνεχίσουν να εφαρμόζονται προσωρινά, μέχρις ότου αρχίσει να ισχύει η συμφωνία του ΟΟΣΑ, και το αργότερο έως την 1η Οκτωβρίου 1996 7

ότι για την αντιμετώπιση του ενδεχόμενου να μην έχει τεθεί σε ισχύ η συμφωνία του ΟΟΣΑ μέχρι την 1η Οκτωβρίου 1996, το Συμβούλιο θα πρέπει να αναλάβει τις κατάλληλες ενέργειες με τη θέσπιση έκτακτων μέτρων 7 ότι ο κανονισμός (ΕΚ) αριθ. 3094/95 πρέπει να τροποποιηθεί αναλόγως,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο μόνο

Η τρίτη παράγραφος του άρθρου 10 του κανονισμού (ΕΟΚ) αριθ. 3094/95 αντικαθίσταται από το ακόλουθο κείμενο:

«Μέχρις ότου τεθεί σε ισχύ η ανωτέρω συμφωνία και το αργότερο μέχρι τις 31 Δεκεμβρίου 1997, τυγχάνουν εφαρμογής οι σχετικές διατάξεις της οδηγίας 90/684/ΕΟΚ.»

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 27 Σεπτεμβρίου 1996.

Για το Συμβούλιο

Ο Πρόεδρος

M. LOWRY

(1) ΕΕ αριθ. C 213 της 23. 7. 1995, σ. 14.

(2) Γνώμη που διατυπώθηκε στις 20 Σεπτεμβρίου 1996 (δεν έχει ακόμα δημοσιευθεί στην Επίσημη Εφημερίδα).

(3) Γνώμη που διατυπώθηκε στις 25 Σεπτεμβρίου 1996 (δεν έχει ακόμα δημοσιευθεί στην Επίσημη Εφημερίδα).

(4) ΕΕ αριθ. C 375 της 30. 12. 1994, σ. 3.

(5) ΕΕ αριθ. L 332 της 31. 12. 1995, σ. 1.

(6) ΕΕ αριθ. L 380 της 31. 12. 1990, σ. 27 7 οδηγία όπως τροποποιήθηκε τελευταία από την οδηγία 94/73/ΕΚ (ΕΕ αριθ. L 351 της 31. 12. 1994, σ. 10).